Միջազգային ուսումնասիրությունները ցույց են տալիս, որ հերքման, զրպարտանքի, վիրավորանքի կամ դատարան դիմելու դեպքերի 95 տոկոսը վերաբերում է տպագիր մամուլին: Ընդամենը 5 տոկոսն է բաժին հասնում էլեկտրոնային լրատվամիջոցներին: Մեր երկրի դեպքում եւս հերքման պահանջը մեծամասամբ ընկնում է տպագիր մամուլի վրա: Բայց, մյուս կողմից, Հայաստանում մամուլի դեմ դատական գործերը շատ քիչ են: Վերջին 18 տարվա ընթացքում նման հայցերը կարելի է ձեռքի մատների վրա հաշվել: